Die noechschti groesseri Station isch de Byron Bay gsi, ds Hippie-Stedtli wo ke Mc Donalds toleriert. Dert heimer no chli glaedelet und am noechschte Morge gad am Schtrand Zmorge gaesse. Am haubi Achti simer scho ds erschtae Mau is Meer ghuepft und hei de naer ir Morgesunne no aes Stuengli gschlafe. Aes het dert ou Luet gha, wo di ganzi Nacht, oder oemu di raeschtlechi Nacht nachem Usgang am Schtrand vrbracht hei. Aes isch ziemli luschtig gsi, daem Ganze zuedsluege. Churz bevor mir uesi Zaeut wieder hei abbroche, heimer no Bekanntschaft gmacht mit 4 Hippies, vilech 3 Jahr euter aus mir. Si hei ues Piuzli abote, mir hei natuerlich dankend abglehnt und chli schpeter het de no eine vo dene d´Hose abegla. Na ja, das isch de fuer ues ds Zeiche zum Ufbruch gsy...